**ОДОБРЯВАМ:**

**К.Д.П. ИНЖ. ЖИВКО ХРИСТАКЕВ ПЕТРОВ**

*Изпълнителен директор на*

*ИА „Морска администрация”*

**УКАЗАНИЯ ЗА УЧАСТИЕ**

**Обява за обществена поръчка на стойност по чл. 20, ал. 3 от ЗОП, с предмет:**

***„Функционална поддръжка на локалната мрежа на Изпълнителна агенция „Морска администрация“, администриране на Lotus Domino сървъри”***

**гр. София, 2017 г.**

**съдържание:**

1. **уСЛОВИЯ ЗА УЧАСТИЕ Във възлагането на обществената поръчка**
2. **КРИТЕРИИ ЗА ПОДБОР**
3. **УКАЗАНИЯ ЗА ПОДГОТОВКА И ПОДАВАНЕ НА ОФЕРТАТА. КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ**
4. **НЕОБХОДИМИ ДОКУМЕНТИ**
5. **РАЗГЛЕЖДАНЕ НА ОФЕРТИТЕ. КРИТЕРИЙ ЗА ВЪЗЛАГАНЕ. ОЦЕНКА И КЛАСИРАНЕ НА ОФЕРТИТЕ. ОПРЕДЕЛЯНЕ НА ИЗПЪЛНИТЕЛ**
6. **СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА. условия за плащАне**
7. **ПРИЛОЖЕНИЯ:**

**I. Технически спецификации и пълно описание на предмета на обществената поръчка**

**II. образци на документи:**

 **III. Проект на договор.**

**раздел І. УСЛОВИЯ ЗА УЧАСТИЕ ВЪВ ВЪЗЛАГАНЕТО НА ОБЩЕСТВЕНАТА ПОРЪЧКА**

**I. Общи положения.**

1. По смисъла на тази документация и на основание чл. 5, ал. 2, т. 12 от Закона за обществените поръчки (ЗОП), Възложител на обществената поръчка е изпълнителният директор на ИА „Морска администрация”.

Адрес за кореспонденция: София 1000, ул. „Дякон Игнатий“ № 9, тел.: 0700 10 145, e-mail: bma@marad.bg.

Адрес на профила на купувача: <http://www.marad.bg/page.php?category=146>.

Лице за контакти: Юлиян Попов – директор на дирекция „Административно-правно и финансово-счетоводно обслужване“.

2. Правно основание: възлагане на обществена поръчка чрез събиране на оферти, с публикуване на обява на основание чл. 20, ал. 3, т. 2, във връзка с чл. 186 от Закона за обществените поръчки (ЗОП).

Предвидената обществена поръчка осигурява в най-висока степен публичност при възлагане изпълнението на поръчката, съответно прозрачността при разходването на финансови средства.

Видът на възлагането е съобразен с прогнозната стойност на обществената поръчка, обекта и предмета на услугите, както и с приложимото правно основание. В конкретния случай не са налице условията и предпоставките за провеждане на друг вид процедура.

Обществената поръчка не е разделена на обособени позиции.

3. Обществената поръчка е с място на изпълнение: Територията на Република България, административните сгради на ИА „Морска администрация”, находящи се, както следва:

* Гр. София, ул. „Дякон Игнатий” № 9;
* Гр. Варна, бул. „Приморски” № 5;
* Гр. Бургас, ул. „Княз Александър Батенберг” № 3;
* Гр. Русе, ул. „Пристанищна” № 20;
* Гр. Лом, Дунавски парк № 3.

4. Срок за изпълнение на поръчката: 12 месеца, считано от датата на подписване на договора за обществена поръчка.

5. Разходите за участие са изцяло за сметка на участниците.

6. На основание чл. 3, ал. 1, т. 3 от ЗОП, обект на настоящата обществена поръчка е предоставянето на услуги, с основен CPV код – 72000000, „ИТ услуги: консултации, разработване на софтуер, Интернет и поддръжка”.

7. Предмет: ***„Функционална поддръжка на локалната мрежа на Изпълнителна агенция „Морска администрация“, администриране на Lotus Domino сървъри”.***

8. Възложителят осигурява пълен, неограничен и безплатен достъп до настоящата документация на официалната страница на ИАМА, секция „Профил на купувача“, на следния адрес: <http://marad.bg/cpanel/admin.php?module=public_orders&action=edit&id=25>.

9. Максималната допустимата прогнозна стойност на обществената поръчката е до **69 990,00 (шейсет и девет хиляди и деветстотин и деветдесет лева и нула стотинки) лева без включен ДДС.**

***Забележка:***

*Обявената прогнозна стойност, съответно обща стойност на договора включва всички разходи за изпълнението на поръчката – възнаграждения, данъци и осигуровки на персонала, транспорт, застраховки, командировъчни пари и т.н.*

*Сумата, определена за прогнозна стойност е финансовият ресурс, с който Възложителят разполага за изпълнение на услугите. Оферта, която включва ценово предложение над тази стойност ще се отстранява от участие.*

**Схема на плащане по обществената поръчка:**

Плащанията се осъществят съгласно Проекта на договор – ***Приложение III*** към настоящите указания.

Цената на услугата се заплаща ежемесечно, след одобряване от Възложителя на представен от изпълнителя отчет, издаване и получаване на фактура. Фактурата следва да отговаря на нормативните изисквания и да включва обозначаване на договора и на периода, за който се извършва плащането.

Разплащането се извършва по банков път, по посочена в договора банкова сметка на изпълнителя, в срок до тридесет дни от одобряване на отчета.

 Възложителят извършва плащане на подизпълнител/и, след представяне на искане и становище по чл. 66, ал. 6 от ЗОП. Възложителят има право да откаже плащане на подизпълнител/и, когато искането за плащане е оспорено, до момента на отстраняване на причината за отказа. /в случай, че е приложимо/.

Фактурите се оформят съгласно изискванията на Възложителя и Закона за счетоводството.

10. Технически спецификации и пълно описание на предмета на обществената поръчка – съгласно ***Приложение I***, неразделна част от настоящата документация.

####  11. Критерий за възлагане – по чл. 70, ал. 2, т. 3 от ЗОП – *„оптимално съотношение качество/цена”*, съгласно раздел V. „Разглеждане на офертите. критерий за възлагане. Оценка и класиране на офертите. Определяне на изпълнител.”

**II. Условия за участие във възлагането.**

Участник в настоящата процедура за възлагане на обществената поръчка може да бъде всяко българско или чуждестранно физическо или юридическо лице или тяхно обединение, което отговаря на изискванията на ЗОП и на предварително обявените условия на Възложителя.

Не се допуска представянето на варианти.

Едно и също физическо или юридическо лице, участник в процедурата, може да участва само в едно обединение.

Всеки участник в обществената поръчка е длъжен да заяви в офертата си дали при изпълнението на поръчката ще използва и подизпълнители/трети лица.

Лице, което участва в обединение или е дало съгласието си и фигурира като подизпълнител в офертата на друг участник, не може да представя самостоятелно оферта.

Свързани лица не могат да бъдат самостоятелни участници в една и съща процедура.

По смисъла на § 2, т. 45 от Допълнителните разпоредби (ДР) на ЗОП „Свързани лица” са тези по смисъла на § 1, т. 13 и 14 от допълнителните разпоредби на Закона за публичното предлагане на ценни книжа.

По смисъла на § 1, т. 13 от допълнителните разпоредби на Закона за публичното предлагане на ценни книжа „Свързани лица” са:

а) лицата, едното от които контролира другото лице или негово дъщерно дружество;

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

По смисъла на § 1, т. 14 от допълнителните разпоредби на Закона за публичното предлагане на ценни книжа „Контрол” е налице, когато едно лице:

а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

б) може да определя пряко или непряко повече от половината от членовете на управителния или контролния орган на едно юридическо лице; или

в) може по друг начин да упражнява решаващо влияние върху вземането на решения във връзка с дейността на юридическо лице.

На основание чл. 54, ал. 1, т. 1, 2 и 7 и чл. 54, ал. 1, т. 3 - 5 от ЗОП, Възложителят отстранява от участие в процедурата участник, когато:

1. е осъден с влязла в сила присъда, освен ако е реабилитиран за:

- престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

- е осъден с влязла в сила присъда, освен ако е реабилитиран за престъпление, аналогично на тези по т. 1, в друга държава членка или трета страна;

2. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

3. е налице неравнопоставеност в случаите по чл. 44, ал. 5 от ЗОП;

4. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

5. е налице конфликт на интереси, който не може да бъде отстранен.

Комисията отстранява от участие в обществената поръчка участник:

- който е представил оферта, която не отговаря на предварително обявените условия на поръчката на основание чл. 107, т. 2, б. „а” от ЗОП;

- който не е представил в срок обосновката по чл. 72, ал. 1 или чиято оферта не е приета съгласно чл. 72, ал. 3 - 5 от ЗОП, на основание чл. 107, т. 3 от ЗОП;

- участници, които са свързани лица, на основание чл. 107, т. 4 от ЗОП;

- който не отговаря на поставените критерии за подбор.

По смисъла на § 2, т. 21 от Допълнителните разпоредби (ДР) на ЗОП „Конфликт на интереси” е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 2, ал. 3 от ЗПУКИ и за който би могло да се приеме, че влияе на тяхната безпристрастност и независимост във връзка с възлагането на обществената поръчка.

Основанията по т. 1 и 5 се отнасят за лицата, които представляват участника, членовете на управителни и надзорни органи на участника и за други лица, които имат правомощия да упражняват контрол при вземането на решения от тези органи.

В случай че участникът участва като обединение (консорциум), което не е регистрирано като самостоятелно юридическо лице, тогава участниците в обединението (консорциума) представят оригинал или нотариално заверено копие на учредителен документ – споразумение или договор.

Участник – обединение, което не е юридическо лице, следва да представи копие от документ, от който да е видно правното основание за създаване на обединението, както и следната информация във връзка с конкретната обществена поръчка:

* представляващ обединението партньор;
* правата и задълженията на участниците в обединението;
* разпределение на отговорността между членовете на обединението, включително солидарност на отговорността;
* дейностите, които ще изпълнява всеки член на обединението.

Не се допускат промени в състава на обединението след подаването на офертата.

Когато съставът на обединението се е променил след подаването на офертата, участникът ще бъде отстранен от участие в процедурата за възлагане на настоящата обществена поръчка.

Когато участникът в процедурата е обединение, което не е юридическо лице, то за всяко физическо или юридическо лице, включено в обединението не трябва да са налице основанията за отстраняване, посочени в чл. 54, ал. 1, т. 1 - 5 и 7 от ЗОП.

Когато участникът е чуждестранно физическо, юридическо лице или обединение на чуждестранни физически и/или юридически лица, то тези чуждестранни лица трябва да отговарят на горепосочените изисквания в Р. България и в държавата, в която са установени. В този случай декларациите, които са на чужд език, следва да бъдат представени и в превод.

Клон на чуждестранно лице може да е самостоятелен кандидат или участник в процедура за възлагане на обществена поръчка, ако може самостоятелно да подава заявления за участие или оферти и да сключва договори съгласно законодателството на държавата, в която е установен. Ако за доказване на съответствие с изискванията за икономическо и финансово състояние, технически и професионални способности клонът се позовава на ресурсите на търговеца, клонът представя доказателства, че при изпълнение на поръчката ще има на разположение тези ресурси.

Възложителят не поставя и няма изискване за създаване на юридическо лице.

Лицата, които декларират липсата на обстоятелствата по чл. 54, ал. 1, т. 1, 2 и 7 от ЗОП са:

* лицата, които представляват участника;
* лицата, които са членове на управителни и надзорни органи на участника и
* други лица, които имат правомощия да упражняват контрол при вземането на решения и

- да влияят пряко върху дейността на предприятието по начин, еквивалентен на този, валиден за представляващите го лица, членовете на управителния или надзорния съвет.

Не се допуска пряко или косвено участие в настоящата поръчка на дружества, регистрирани в юрисдикции с преференциален данъчен режим и на свързаните с тях лица, включително и чрез гражданско дружество/консорциум, в което участва дружество, регистрирано в юрисдикции с преференциален данъчен режим, освен при наличие на изключенията по смисъла на чл. 4 от Закона за икономическите и финансови отношения с дружества, регистрирани в юрисдикции с преференциален данъчен режим, контролираните от тях лица и техните действителни собственици.

Съгласно чл. 65, ал. 4 от ЗОП, когато участникът предвижда участието на трети лица при изпълнение на поръчката, то третите лица трябва да отговарят на съответните критерии за подбор, за доказването на които участникът се позовава на техния капацитет, и за тях да не са налице основания за отстраняване от процедурата.

Съгласно чл. 66, ал. 2 от ЗОП, когато участникът предвижда участието на подизпълнители при изпълнение на поръчката, то подизпълнителите трябва да отговарят на съответните критерии за подбор, съобразно вида и дела от поръчката, който ще изпълняват, и за тях да не са налице основания за отстраняване от процедурата.

#### РаздEл ІІ. KРИТЕРИИ ЗА ПОДБОР

**1. Годност за упражняване на професионална дейност.**

Възложителят не поставя изисквания относно годност за упражняване на професионална дейност.

**2. Минимални изисквания за икономическо и финансово състояние.**

Възложителя не поставя изисквания по отношение икономическо и финансово състояние на участниците.

**3. Минимални изисквания към** **техническите и професионални способности на участниците:**

 3.1. Участниците във възлагането трябва успешно да са изпълнили за последните 3 (три) години, считано от крайната дата за подаване на офертите в обществената поръчка, поне една услуга (дейност), която по предмет и обем да е идентична или сходна с предмета на поръчката.

Услуги (дейности) в процес на изпълнение не се приемат.

 Под **„изпълнена”** следва да се разбира тази услуга/дейност, чието изпълнение е приключило преди датата на подаване на офертата, независимо от датата на възлагането й.

В случаите, в които участникът е участвал в обединение или като подизпълнител, участникът следва да опише само тази част от услугите/дейностите и съответната стойност, които участникът сам е изпълнил.

 *Под* *идентични или сходни с предмета на настоящата обществена поръчка се разбират услуги (дейности)* по поддръжка на локална мрежа, администриране на сървъри, поддръжка на работни станции и периферни устройства.

 *Минимален обем – поддръжка на локална мрежа с брой 240 компютърни конфигурации, брой 36 сървъри, 240 броя работни места.*

***Доказване:*** участниците представят:

* **Списък с изпълнени услуги/дейности /по образец/, придружен от доказателства за извършената дейност/услуга.**

Под доказателства се разбират оригинали или заверени копия от документи - референции, публични регистри, удостоверения и др. по преценка на участниците, за изпълнение на извършените услуги/дейности. Удостоверенията трябва да са издадени от получателя на услугата/дейността или от компетентен орган, или да се посочи публичен регистър, в който е публикувана информация за извършената услуга/дейност.

3.2.Участниците следва да разполагат с:

А) Внедрена система за управление на качеството по стандарта EN ISO 9001:ХХХХ или еквивалентен, с обхват на сертификацията, сходен с предмета на поръчката (под сходен предмет се разбира предоставяне на ИТ услуги).

***Доказване:*** Участниците представят заверено копие на валиден акредитиран сертификат/документ за сертификация по стандартa EN ISO 9001:ХХХХ (или еквивалентен), с обхват на сертификацията, сходен с предмета на поръчката.

Б) Участниците следва да притежават внедрена система за спазване на приложимите практики по отношение на информационната сигурност, сертифицирана съгласно стандартa EN ISO/IEC 27001:20ХХ или еквивалентен, с обхват на сертификацията, сходен с предмета на поръчката (под сходен предмет се разбира предоставяне на ИТ услуги).

***Доказване****:* Участниците представят заверено копие на валиден акредитиран сертификат/документ за сертификация по стандарт с EN ISO/IEC 27001:ХХХХ (или еквивалент), с обхват на сертификацията, сходен с предмета на поръчката.

Възложителят ще приеме еквивалентни сертификати/документи, издадени от органи, установени в други държави членки.

Сертификатите по ал. 3 и 4 трябва да са издадени от независими лица, които са акредитирани по съответната серия европейски стандарти от Изпълнителна агенция „Българска служба за акредитация” или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно [чл. 5а, ал. 2 от Закона за националната акредитация на органи за оценяване на съответствието](https://web.apis.bg/p.php?i=202239#p6632342).

Сертификатите следва да са валидни за срока на изпълнение на поръчката. Участниците могат да представят доказателства за предприети мерки за акредитация.или подновяване на акредитация.

#### РАЗДЕЛ iII. УКАЗАНИЯ ЗА ПОДГОТОВКА И ПОДАВАНЕ НА ОФЕРТАTA. КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ

 1. За участие при възлагането на настоящата обществена поръчка участникът подготвя и представя оферта, която трябва да съответства напълно на изискванията на възложителя. Не се допуска представянето на варианти в офертата. Офертата задължително трябва да включва всички изискуеми документи за участие във възлагането.

 2. Всеки участник има право да представи само една оферта.

 3. Офертата се подписва от представляващия участника или от надлежно упълномощено лице, като в офертата се прилага пълномощното от представляващия участника. Документите, за участие, които обективират лично изявление на конкретно лице, представляващо участника, не могат да бъдат подписвани от пълномощник.

 4. Представените образци в документацията за участие и условията, описани в тях, са задължителни за участниците. Ако офертата не е представена по приложените образци Възложителят има право да отстрани участника.

 5. Офертата следва да бъде представена на адрес: гр. София, 1000, ул. „Дякон Игнатий” № 9, деловодство.

 6. Ако участникът изпраща офертата чрез препоръчана поща или куриерска служба, разходите по изпращането са за негова сметка. В този случай участникът трябва да изпрати офертата така, че да обезпечи нейното получаване на посочения от Възложителя адрес преди изтичане на срока за подаване на офертите. Рискът от забава или загубване на офертата е за участника.

 7. Оферта, получена от Възложителя след посочения срок, се връща неотворена на участника и това се отбелязва в регистъра на Възложителя.

 8. Офертата се представя в запечатана непрозрачна опаковка от участника лично или от упълномощен от него представител или по пощата с препоръчано писмо с обратна разписка или чрез куриерска служба. Не се приема оферта, която е представена в прозрачна, незапечатана или с нарушена цялост опаковка. Такава оферта незабавно се връща на участника и това се отбелязва в регистъра на Възложителя.

 9. Върху опаковката участникът записва „Оферта”, посочват се наименованието на поръчката, наименованието на участника, адрес и лице за кореспонденция, телефон и по възможност факс и електронен адрес.

 10. Офертата се подава на български език. Когато участникът е чуждестранно физическо или юридическо лице или обединение на чуждестранни физически и/или юридически лица, офертата се представя на български език, а останалите изискуеми документи, които са на чужд език, се представят и в превод на български език.

 11. Когато за някои от изискуемите документи е определено, че може да се представи като „заверено от участника копие”, за такъв документ се счита този, при който върху копието на документа се съдържа текста „Вярно с оригинала”, поставен е собственоръчен подпис на представляващия участника и е положен печат. По преценка на участника, такива документи могат да бъдат представени и в оригинал.В случаите, в които участникът е обединение, което не разполага със собствен печат, върху документа може да бъде положен печат на един от участниците в обединението.

12. Срокът на валидност на офертите е **4 (четири) месеца**, считано от крайния срок за подаване на оферти, определен в обявата.

Срокът на валидност на офертите е времето, през което участниците са обвързани с условията на представените от тях оферти. Възложителят може да изиска от класираните участници да удължат срока на валидност на офертите си до момента на сключване на договора за обществената поръчка.

Ако при следващо поискване от възложителя участникът откаже да удължи срока на валидност на офертата си, това ще доведе до отстраняването му от участие в обществената поръчка.

13. Възложителят осигурява пълен достъп до обявата и до настоящата документация за участие на своя профил на купувача на адрес: <http://marad.bg/cpanel/admin.php?module=public_orders&action=edit&id=25>.

14. При писмено искане, направено до три дни преди изтичането на срока за получаване на офертите, най-късно на следващия работен ден възложителят публикува в профила на купувача писмени разяснения по условията на обществената поръчка.

 15. Всички комуникации и действия на Възложителя и на участниците са в писмен вид. Обменът на информация между Възложителя и участника може да се извършва по един от следните начини:

* лично – срещу подпис;
* по пощата – чрез препоръчано писмо с обратна разписка, изпратено на посочения от участника адрес;
* чрез куриерска служба;
* по факс;
* по електронен път при условията и по реда на Закона за електронния документ и електронния подпис;
* чрез комбинация от тези средства.

##### Раздел IV. НЕОБХОДИМИ ДОКУМЕНТИ

**В опаковката с офертата трябва да се съдържат следните документи:**

**1. Оферта,** съдържаща данни за участника – по образец;

**2.** Документ (договор, споразумение, др.) за създаване на обединение, подписан от лицата, включени в обединението, в който задължително е посочен представляващ (само когато участникът е обединение, което не е юридическо лице), съдържащ следната информация във връзка с конкретната обществена поръчка:

а/ правата и задълженията на участниците в обединението;

б/ разпределението на отговорността между членовете на обединението;

в/ дейностите, които ще изпълнява всеки член на обединението;

г/ посочване на упълномощено лице, което ще представлява участника при изпълнението на договора и което лице е упълномощено да задължава, да получава указания за и от името на всеки член на обединението – оригинал или нотариално заверено копие;

**3.** Нотариално заверено пълномощно на лицето, упълномощено да представлява участника (в случай, че участникът не се представлява от лицата, които имат право на това, съгласно документите му за регистрация).

**4. Декларация** за обстоятелствата по чл. 54, ал. 1, т. 1, т. 2 и т. 7 от ЗОП – по образец;

**5. Декларация** за обстоятелствата по чл. 54, ал. 1, т. 3-5 от ЗОП – по образец**;**

**6. Декларация** по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици от участник/подизпълнител – по образец;

**7. Декларация** от посочените **подизпълнители/трети лица** (при наличие на такива) – по образец;

**8. Документи** за доказване на предприетите **мерки за надеждност**, когато участникът се позовава на такива;

**9. Техническо предложение** – по образец;

**10. Декларация** за съгласие с **клаузите на проекта на договор** – по образец;

**11. Декларация** за срок на **валидност на офертата** – по образец;

**12. Декларация за конфиденциалност**, когато е приложима – по образец;

**13. Ценово предложение** – по образец;

**14.** **Списък на услугите,** идентични или сходни с предмета на поръчката, извършени през последните три години преди датата на подаване на офертата с посочени стойности, дати и получатели – по образец, придружен с доказателства за извършените услуги;

**15. Заверено копие** на валиден акредитиран сертификат/документ за сертификация по стандартa EN ISO 9001:ХХХХ (или еквивалентен), с обхват на сертификацията, сходен с предмета на поръчката.

**16. Заверено копие** на валиден акредитиран сертификат/документ за сертификация по стандарт с EN ISO/IEC 27001:ХХХХ (или еквивалент), с обхват на сертификацията, сходен с предмета на поръчката.

*Всички представени документи трябва да са с дата на издаване, предшестваща подаването на офертата с не повече от 6 месеца или да са в срока на тяхната валидност, когато такава е изрично записана в тях.*

 *Предложението за изпълнение и Ценовото предложение се подписват само от лица, които имат право да представляват участника и могат да удостоверят пред възложителя представителните си функции.*

*Предложените цени в Ценовото предложение трябва да бъдат посочени в български лева, без включен ДДС, както и с включен ДДС. Предложение с цена, изразена в друга валута, ще бъде отхвърлено.*

*Всички цени се представят до втори знак след десетичната запетая.*

#### Раздел V. разглеждане НА ОФЕРТИТЕ. КРИТЕРИЙ ЗА ВЪЗЛАГАНЕ. оценка и класиране на офертите. ОПРЕДЕЛЯНЕ НА ИЗПЪЛНИТЕЛ.

1. Възложителят назначава със заповед комисия, която отговаря за разглеждане, оценка и класиране на офертите. Комисията се състои от нечетен брой членове. Действията на комисията се протоколират.

2. Отварянето на офертите е публично и на него могат да присъстват участниците във възлагането или техни упълномощени представители.

3. В случай че при преглед на представените от участниците документи към офертите се установи, че има липсващи документи и/или нередовност в представените документи и/или несъответствия с изискванията на възложителя, комисията уведомява съответните участници и им предоставя срок от 5 работни дни за отстраняване на пропуските и недостатъците. Срокът тече от деня, следващ деня на уведомяване на конкретния участник. Възможност за представяне на документи по този ред може да се прилага еднократно по отношение на един и същи пропуск, нередовност или несъответствие с изискванията на възложителя. По този ред не се допуска отстраняване на пропуски и недостатъци в техническото и/или ценовото предложение и документите към тях. Комисията взема окончателно решение за съответствието на даден участник с изискванията на възложителя след изтичане на срока и въз основа на допълнително представените от него документи. Документите, които се представят от участниците по предходното изречение, могат да са с дата на издаване или да се отнасят до обстоятелства, настъпили след крайния срок за подаване на оферти. В хода на работата си комисията прилага разпоредбите на чл. 72 от ЗОП.

4. Разглеждането, оценяването и класирането на офертите се извършва съобразно определения от възложителя критерий за оценка на офертите.

5. Критерий за възлагане.

Възложителят ще възложи настоящата обществена поръчка чрез определяне на икономически най-изгодната оферта **при критерий за възлагане** на поръчката по чл. 70, ал. 2, т. 3 от ЗОП – ***„оптимално съотношение качество/цена”.***

**Методика за оценяване на офертите:**

Комплексната оценка на всеки участник се изчислява по следната формула:

**Oi = 60%\*Ki + 40%\*Цi**

* **i** - е номера на съответния участник;
* **Оi** - е общата комплексна оценка на съответния участник;
* **Кi** - е техническата оценка на съответния участник;
* **Цi** - е ценовата оценка на съответния участник.

**5.1. Технически критерий(Кi)** - максимална оценка 100 точки.

Оценката по показателя **Технически критерий**(**Кi**) се формира на базата на изготвеното от всеки участник техническо предложение.

Максимален брой точки по показателя – 100 точки.

Оценката по показателя се изчислява по следната формула:

**Ki=K1+K2+K3+K4+K5+K6+K7+K8**

Съответните подпоказатели се оценяват, както е указано в следващата таблица:

|  |  |  |  |
| --- | --- | --- | --- |
| **№** | **Критерии** | **Точки за критерия** | **Максимален брой точки за критерия** |
|  | ***Техническа оценка*** |  | **100** |
| **К1** | ***Подход и методология за осигуряване на техническа поддръжка (ТП) на сървърната техника*** |  | **15** |
|  | *СРЕДНА ОЦЕНКА:* Техническото предложение отговаря на минималните изисквания на възложителя, съгласно техническата спецификация: представени са подход и методология, идентифицирани са дейностите по подпомагане и осигуряване техническа поддръжка. Описани са механизмите за осигуряване на ТП и са обхванати задължителните технически параметри по техническата спецификация, както и условията в указанията за подготовка на офертата. | 10 |  |
|  | *ОТЛИЧНА ОЦЕНКА:* В допълнение на изискванията към средната оценка, са оферирани и други дейности и/или услуги свързани с осигуряване ТП на техниката, които водят до оптимизиране на разходите по поддръжка. | 15 |  |
| **К2** | ***Подход и методология за осигуряване на техническа поддръжка при изпълнението на дейностите на поддръжка на работните станции и преносими компютри*** |  | **15** |
|  | *СРЕДНА ОЦЕНКА:* Техническото предложение отговаря на минималните изисквания на възложителя, съгласно техническата спецификация: представени са подход и методология, идентифицирани са дейностите по подпомагане и осигуряване техническа поддръжка. Описани са механизмите за осигуряване на ТП и са обхванати задължителните технически параметри по техническата спецификация, както и условията в указанията за подготовка на офертата. | 10 |  |
|  | *ОТЛИЧНА ОЦЕНКА:* В допълнение на изискванията към средната оценка са оферирани и други дейности и/или услуги свързани с осигуряване ТП на техниката, които водят до оптимизиране на разходите по поддръжка. | 15 |  |
| **К3** | ***Подход и методология за осигуряване на техническа поддръжка на мрежова инфраструктура на ИАМА*** |  | **15** |
|  | *СРЕДНА ОЦЕНКА:* Техническото предложение отговаря на минималните изисквания на възложителя, съгласно техническата спецификация: представени са подход и методология, идентифицирани са дейностите по подпомагане и осигуряване техническа поддръжка. Описани са механизмите за осигуряване на ТП и са обхванати задължителните технически параметри по техническата спецификация, както и условията в указанията за подготовка на офертата. | 10 |  |
|  | *ОТЛИЧНА ОЦЕНКА:* В допълнение на изискванията към средната оценка са оферирани дейности и/или услуги свързани с осигуряване ТП на техниката, които водят до оптимизиране на разходите по поддръжка. | 15 |  |
| **К4** | ***Подход и методология за осигуряване на качественият контрол при изпълнение на поръчката с изпълнителят*** |  | **15** |
|  | *СРЕДНА ОЦЕНКА:* Участникът предлага подход и методология, която отговаря на параметрите на техническата спецификация, както и на условията в указанията за подготовка на офертата. | 10 |  |
|  | *ОТЛИЧНА ОЦЕНКА:* В допълнение на изискванията към средната оценка са оферирани дейности и/или услуги свързани с осигуряване качество на изпълнението, които водят до оптимизиране на разходите по поддръжка. | 15 |  |
| **К5** | ***Подход и методология за осигуряване на техническа поддръжка и осъществяване на комуникация с Изпълнителя*** |  | **10** |
|  | *СРЕДНА ОЦЕНКА:* Участникът предлага подход и методология, които отговарят на параметрите на техническата спецификация, както и условията в указанията за подготовка на офертата. | 5 |  |
|  | *ОТЛИЧНА ОЦЕНКА:* В допълнение на изискванията към средната оценка са оферирани дейности и/или услуги, водят до оптимизиране на разходите при изпълнението на договора. | 10 |  |
| **К6** | ***Подход и методология за изграждане на система за резервни копия*** |  | **10** |
|  | *СРЕДНА ОЦЕНКА:* Техническото предложение отговаря на минималните изисквания на възложителя, съгласно техническата спецификация: представени са подход и методология, идентифицирани са дейностите по изграждане на система за резервни копия. Описани са механизмите за изграждане на системата, като са обхванати задължителните технически параметри по техническата спецификация, както и условията в указанията за подготовка на офертата. | 5 |  |
|  | *ОТЛИЧНА ОЦЕНКА:* В допълнение на изискванията към средната оценка са оферирани дейности и/или услуги свързани с изграждане на система за резервни копия, които водят до оптимизиране на разходите по поддръжка. | 10 |  |
| **К7** | ***Подход и методология за осигуряване на резервиране на опорните системи на ИАМА*** |  | **10** |
|  | *СРЕДНА ОЦЕНКА:* Техническото предложение отговаря на минималните изисквания на възложителя, съгласно техническата спецификация: представени са подход и методология, идентифицирани са дейностите по осигуряване на резервиране опорните системи на ИАМА. Описани са отделните механизми при осигуряване на резервиране на опорните системи на ИАМА, като са обхванати задължителните технически параметри по техническата спецификация, както и условията в указанията за подготовка на офертата. | 5 |  |
|  | *ОТЛИЧНА ОЦЕНКА:* В допълнение на изискванията към средната оценка са оферирани дейности и/или услуги свързани с осигуряване на резервиране опорните системи на ИАМА, които водят до оптимизиране на разходите по поддръжка. | 10 |  |
| **К8** | ***Подход и методология за поддръжка на бази данни Lotus Domino***  |  | **10** |
|  | *СРЕДНА ОЦЕНКА:* Техническото предложение отговаря на минималните изисквания на възложителя, съгласно техническата спецификация: представени са подход и методология, идентифицирани са дейностите по поддръжка на базите данни. Описани са механизмите за осигуряване на ТП и са обхванати задължителните технически параметри по техническата спецификация, както и условията в указанията за подготовка на офертата. | 5 |  |
|  | *ОТЛИЧНА ОЦЕНКА:* В допълнение на изискванията към средната оценка са оферирани дейности и/или услуги свързани с поддръжка на базите данни, които водят до оптимизиране на разходите по поддръжка. | 10 |  |

**5.2. Цена за изпълнение на поръчката (Цi) –** максимална оценка 100 точки.

Оценката по показателя ***Цена за изпълнение на поръчката* (Цi)** се определя по формулата:

**Цi = Ц min. x 100** , където:

 **Ц**

* **Цi** *- оценката на цената за изпълнение на поръчката;*
* **Ц min. -** *най-ниската предложена цена за изпълнение на поръчката от участниците;*
* **Ц** *- предложената цена за изпълнение на поръчката от съответния участник.*

Стойността на получената оценка на цената за изпълнение на поръчката (Цi) се закръглява до втория знак след десетичната запетая.

5.3. Класирането на офертите се извършва в низходящ ред на получената обща комплексна оценка на съответния участник (Оi), като на първо място се класира офертата с най-висока обща комплексна оценка.

А ) Когато общите комплексни оценки (Оi) на две или повече оферти са равни, с предимство се класира офертата, която е получила по-висока оценка за качество.

Б) В случай, че оценките за качество са равни, с предимство се класира офертата, в която се съдържа по-изгодно предложение - по-ниска предложена цена по показателя **Цi** от ценовата оценка;

В) В случай, че цените по показателя **Цi** отново са равни, Възложителят ще проведе публичен жребий за определянето на изпълнител между класираните на първо място оферти.

Г) Тегленето на жребия ще се проведе съгласно следните правила:

* Тегленето на жребий се извършва от назначената от възложителя комисия на дата, място и в час, за които участниците, класирани на първо място с еднаква оценка, ще бъдат писмено уведомени.
* При тегленето могат да присъстват представители на участниците, получили еднаква обща оценка и класирани на първо място. Представители могат да бъдат лица, изрично упълномощени от лицето, представляващо участника. Лицата представят пълномощно в оригинал или нотариално заверено копие.
* Комисията подготвя билети с имената на участниците, класирани на първо място с еднаква оценка. Билетите се поставят в непрозрачни пликове, които се запечатват. Тегленето на жребия започва в определения час. Ако до този час не са се явили представител/и на участниците, се изчакват допълнително 15 (петнадесет) минути. Ако и до този час не са се явили представител/и на участниците, комисията пристъпва към тегленето на жребия.
* Тегленето се извършва чрез избор от председателя на комисията на един от пликовете, съдържащи наименованието на участниците, класирани на първо място с еднаква оценка. Изтегленият участник се предлага от комисията за изпълнител на обществената поръчка.
* Резултатите от жребия се отразяват в протокола, който се предоставя на възложителя за утвърждаване заедно с цялата документация.

Д) В случай на допуснати грешки при изчисляване на срокове, ценови показатели и др., комисията има право да направи съответните преизчисления.

**РАЗДЕЛ VІ. СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА. УСЛОВИЯ ЗА ПЛАЩАНЕ**

1. Възложителят не поставя изисквания за представяне на гаранция за изпълнение на договора за обществена поръчка.

2. Договорът за обществена поръчка се сключва с участника, класиран на първо място и определен за изпълнител на обществената поръчка.

3. Когато определеният за изпълнител участник откаже да сключи договор, възложителят прекратява възлагането или определя за изпълнител втория класиран участник. За отказ се приема и неявяването на уговорената дата, освен ако неявяването е по обективни причини, за което възложителят е уведомен своевременно.

4. Преди подписване на договора участникът, определен за изпълнител, е длъжен да представи изисканите от Възложителя документи, удостоверяващи липсата на основание за отстраняване от процедурата, съгласно чл. 58, ал. 1, т. 1 и т. 2 от ЗОП, а именно:

а) за липса на обстоятелства по чл. 54, ал. 1, т. 1 от ЗОП – свидетелство за съдимост;

б) за липса на обстоятелството по чл. 54, ал. 1, т. 3 от ЗОП – удостоверение от органите по приходите (изисква се от Възложителя по служебен ред) и удостоверение от общината по седалището на възложителя и на участника.

Документите се представят и за подизпълнителите и третите лица, посочени от участника в офертата.

**Съгласувал:**

Юлиян Попов: ...........................................

Директор на дирекция АПФСО, ИАМА

**Изготвил:**

Веселина Мутафчийска: ...............................

Старши юрисконсулт в дирекция АПФСО, ИАМА